text: Li emperéres ot non Otevians.
   Illuec servi enfreci a set ans.
   Et puis l'a fait son maistre cambrelenc.
   Se li carja tous ses commandemens,
   Et sa justice deseur toute sa gent,
   Cevaus et murs et palefrois amblans,
   Et plainnes males entre or fin et argent.
   Son pére ama; si l'en a donné tant
   Et a sa mére, rice sont et manant.
   Or voit li pére que mais n’ara enfant,
   Mais que ce seul que il par aimme tant;
   Dont se pourpense del siécle a en avant.
   Si velt qu’il prenge moillier a son vivant.
   Pour li a quise le fille un noble Franc.
  